stanford-oval/wikipedia huggingface dataset:
จักรพรรดิซูชุง
พระราชประวัติ

ก่อนจะขึ้นสืบ ราชบัลลังก์ดอกเบญจมาศ จักรพรรดิซูชุงมีพระนามเดิมว่า เจ้าชายฮะสึเบะ
เป็นพระราชโอรสใน จักรพรรดิคิมเม จักรพรรดิองค์ที่ 29 และเป็นพระราชอนุชาต่างพระราชมารดาของ จักรพรรดิบิดะสึ จักรพรรดิองค์ที่ 30 และ จักรพรรดิโยเม จักรพรรดิองค์ที่ 31 และเป็นพระเชษฐาต่างพระราชมารดาของ จักรพรรดินีซุอิโกะ จักรพรรดิองค์ที่ 33 และจักรพรรดินีในจักรพรรดิบิดะสึ
9 กันยายน ค.ศ. 587 (วันที่ 2 เดือน 8) : ปีที่ 2 ในรัชสมัยจักรพรรดิโยเมสวรรคตโดยไร้รัชทายาททำให้เจ้าชายฮะสึเบะได้ขึ้นสืบราชบัลลังก์ต่อมาเป็น จักรพรรดิซูชุง ภายใต้การสนับสนุนของ ตระกูลโซะงะ และจักรพรรดินีซุอิโกะภายหลังจากจบสงครามที่เรียกว่า ยุทธการชิงิ หลังจากนั้นไม่นานจักรพรรดิซุซุงได้ประกอบพระราชพิธีราชาภิเษก
12 ธันวาคม ค.ศ. 592 (วันที่ 8 เดือน 11) : ปีที่ 5 ในรัชสมัยจักรพรรดิซูชุงถูกปลงพระชนม์ทำให้จักรพรรดินีซุอิโกะพระขนิษฐาได้ขึ้นสืบราชบัลลังก์ต่อมา
ดูเพิ่ม

รายพระนามจักรพรรดิญี่ปุ่น
จักรพรรดิญี่ปุ่น
ข้อมูล

Aston, William George. (1896). Nihongi: Chronicles of Japan from the Earliest Times to A.D. 697. London: Kegan Paul, Trench, Trubner. OCLC 448337491
Brown, Delmer M. and Ichirō Ishida, eds. (1979). Gukanshō: The Future and the Past. Berkeley: University of California Press. ISBN 978-0-520-03460-0; OCLC 251325323
Jochi Daigaku. (1989). Monumenta Nipponica, Vol. 44. Tokyo: Sophia University Press. OCLC 1640509
Ponsonby-Fane, Richard Arthur Brabazon. (1959). The Imperial House of Japan. Kyoto: Ponsonby Memorial Society. OCLC 194887
Titsingh, Isaac. (1834). Nihon Ōdai Ichiran; ou, Annales des empereurs du Japon.  Paris: Royal Asiatic Society, Oriental Translation Fund of Great Britain and Ireland. OCLC 5850691
Varley, H. Paul. (1980). Jinnō Shōtōki: A Chronicle of Gods and Sovereigns. New York: Columbia University Press. ISBN 978-0-231-04940-5; OCLC 59145842
คู่หูคู่เฮี้ยน 2

| คู่หูคู่เฮี้ยน 2 |
| --- | --- |
สร้างโดย: กันตนา
เขียนโดย: เพชรน้ำหนึ่ง
กำกับโดย: นท พูนไชยศรี
แสดงนำ: โตนนท์ วงศ์บุญ เคลลี่ ธนะพัฒน์ พรพรรณ สิทธินววิธ นวินดา เบอร์ต๊อดตี้ ฐปนัท สัตยานุรักษ์
จำนวนตอน: 69
การผลิต
ความยาวตอน: 30 นาที /ตอน
ออกอากาศ
ออกอากาศ: 18 มิถุนายน พ.ศ. 2558 – 30 กันยายน พ.ศ. 2558
คู่หูคู่เฮี้ยน 2 เป็นละครโทรทัศน์ประเภทแอ็กชั่น-แฟนตาซี-คอมเมดี ผลิตโดย กันตนา กำกับการแสดงโดย นท พูนไชยศรี บทประพันธ์โดย เพชรน้ำหนึ่ง บทโทรทัศน์โดยปันฝัน ออกอากาศทางสถานีโทรทัศน์สีกองทัพบกช่อง 7 ทุกวันจันทร์ - วันศุกร์ เวลา 17.30 - 18.00 น. โดยเริ่มออกอากาศตอนแรกวันที่ 18 มิถุนายน พ.ศ. 2558
นักแสดง > นักแสดงหลัก

โตนนท์ วงศ์บุญ แสดงเป็น ร้อยตำรวจตรี ชาลี หรือ ชายเล็ก
เคลลี่ ธนะพัฒน์ แสดงเป็น สารวัตรยิ่งยง หรือ สารวัตรใหญ่
พรพรรณ สิทธินววิธ แสดงเป็น พิม
ฐปนัท สัตยานุรักษ์ รับบทเป็น ฤทธี
ศรุต สุวรรณภักดี แสดงเป็น อาชา
นวินดา เบอร์ต๊อดตี้ แสดงเป็น รจนา
วสุ แสงสิงแก้ว แสดงเป็น ชายชาญ
คนดี โซว แสดงเป็น พลอย
มัณฑนา หิมะทองคำ แสดงเป็น ลักขณา
กฤตย์ อัทธเสรี แสดงเป็น พลตำรวจโท สามล
เทวินธวิ์ คุณารัตนวัฒน์ แสดงเป็น จ่าแสวง
ฐิตินันท์ สุวรรณถาวร แสดงเป็น ดาบเจี๊ยบ
ปทิตตา อัธยาตมวิทยา แสดงเป็น นางฟ้า
ณธิดา ภัทรชาญไชย รับบทเป็น หรดี / วดี (อยู่ในร่างเด็กสาวใส่แว่น ชื่อ วดี)
ขวัญกวินท์ ธำรงรัฐเศรษฐ์ รับบท บัว
นักแสดง > นักแสดงรับเชิญประจำตอน

หลุยส์ เฮส รับบทเป็น สารวัตรชล (ตอน...กิเลส 8 ทิศ)
กัญญารัตน์ พงศ์กัมปนาท รับบทเป็น สิรินทร์(ตอน...กิเลส 8 ทิศ)
เวนย์ ฟอลโคเนอร์ รับบท เสี่ยบุญชัย (ตอน...กิเลส 8 ทิศ)
ธีระธันญ์ ขจรชัยเดชาวัฒน์ รับบท ศักดา (ตอน...อวิชชา)
อริย์ธัช ทิมเนตร รับบท ติงลี่ (ตอน...อวิชชา)
ปิติพน พรตรีสัตย์ รับบท ครูมานะ/มนุษย์หมาป่า (ตอน...พระจันทร์สีเลือด)
อรุชา โตสวัสดิ์ รับบท กิเลสอาคเนย์ (ตอน...พรมรณะ)
ไดสุเกะ สุกี้คาวา รับบท อากร (ตอน...พรมรณะ)
ภัคศรุจน์ นาคาฮาร่า  รับบท กิเลสบูรพา (ตอน...ยกเมฆ)
รายชื่อตอน

กิเลส8ทิศ (ตอนที่ 1-9)
อวิชชา (ตอนที่ 9-16)
อาถรรพ์รัก (ตอนที่ 17-24)
พระจันทร์สีเลือด (ตอนที่ 25-32)
พรมรณะ (ตอนที่ 33-40)
สวนอาถรรพ์ (ตอนที่ 41-48)
ยกเมฆ (ตอนที่ 48-56)
วิมานทิพย์ (ตอนที่ 57-64)
กำเนิดและดับสูญ (ตอนที่ 65-69)
เพลงประกอบละคร

รวมเพลงประกอบละครคู่หูคู่เฮี้ยน 2
เพลง กันและกัน (เพลงเปิด) - ขับร้องโดย นวพล ภูวดล
เพลง  เธอคือทุกอย่าง  (เพลงปิด) - ขับร้องโดย Crescendo Feat.มาเรียม เกรย์
แหล่งข้อมูลอื่น

เรื่องย่อละคร คู่หูคู่เฮี้ยน 2 : Manager Online เก็บถาวร 2015-06-26 ที่ เวย์แบ็กแมชชีน
เอ็นซี ทรู

บริษัท เอ็นซี ทรู จำกัด
บริษัท เอ็นซี ทรู จำกัด (NC True Co.,Ltd.) เป็นผู้ให้บริการเกมออนไลน์ ในประเทศไทย ก่อตั้งขึ้นในปี 2547 จากความร่วมมือระหว่างบริษัท NCsoft ประเทศเกาหลี และบริษัท ทรู คอร์ปอเรชั่น จำกัด (มหาชน) โดยเกมที่บริษัทเปิดให้บริการอยู่ในตอนนี้ได้แก่ ลินเนจ 2 กิลด์วอร์ส และ เครซี่ มอน เรซซิ่ง นอกจากนี้ยังเปิดให้บริการเว็บไซต์ Game Portal อย่าง hitsplay.com ด้วย
ประวัติ

บริษัท เอ็นซี ทรู จำกัด ก่อตั้งเมื่อปี พ.ศ. 2547 ดำเนินธุรกิจในการให้บริการประเภทเกมคอมพิวเตอร์ออนไลน์ โดยการร่วมมือกับบริษัทเกมอื่นๆ โดยเฉพาะในแถบภูมิภาคเอเชีย อย่าง เกาหลีใต้ เพื่อสร้างสรรค์ผลงาน และการพัฒนาเกมในรูปแบบภาษาไทย เพื่อสนองความต้องการของผู้เล่นเกมออนไลน์ภายในประเทศ ก้าวที่สำคัญที่ทำให้บริษัท เอ็นซี ทรู จำกัด เป็นที่รู้จักในฐานะบริษัทผู้ให้บริการเกมออนไลน์ นั่นก็คือการร่วมมือกับ บริษัท NCsoft ประเทศเกาหลีใต้ ผู้เป็นเจ้าของลิขสิทธิ์เกมออนไลน์ ที่โด่งดังไปทั่วโลก ลินเนจ 2 ซึ่งเกม ลินเนจ 2 ใช้เวลาในการพัฒนาถึง 5 ปี โดยใช้งบประมาณไปทั้งสิ้นมากกว่า 200,000,000 วอน ซึ่งนับว่าสูงที่สุดในบรรดาเกมออนไลน์ และได้นำมาพัฒนาเป็นภาษาไทยในเวลาต่อมา จากนั้นปี 2549 บริษัทนำเข้าเกม กิลด์วอร์ส จากสหรัฐอเมริกา ซึ่งได้รับรางวัลทางด้านกราฟิกที่ดีที่สุดแห่งปี 2548 จากนั้นปี 2550 บริษัทเปิดเกม เครซี่ มอน เรซซิ่ง หรือ (CMR) และปิดตัวเกมลงปี2554 , ในปี 2551 บริษัทเปิดตัวเกม พ้อยท์แบงค์ หรือ (PB) จนถึงปัจจุบันและเกม เลิฟบีทส์ที่เพิ่งเปิดตัวเมื่อปลายปี 2553.
บริษัทยุติการให้บริการเกม

นับตั้งแต่บริษัท เอ็นซี ทรู จำกัด ได้เปิดให้บริการเกม Lineage II ในประเทศไทย ตั้งแต่เดือนธันวาคม 2547 จนถึงเวลาปัจจุบัน นับเป็นเวลากว่า 10 ปี ซึ่งได้รับการตอบรับและการสนับสนุนจากผู้เล่นทุกท่านเป็นอย่างดีมาโดยตลอดได้ยุติการให้บริการเกม โดยจะมีผลตั้งแต่วันที่ 18 มีนาคม 2556 เวลา 23.59 น. นี้เป็นต้นไปได้ปิดตัวอย่างเป็นทางการ.
Game Channel

Hitsplay
Lineage II เก็บถาวร 2009-07-10 ที่ เวย์แบ็กแมชชีน
Point Blank เก็บถาวร 2013-01-22 ที่ เวย์แบ็กแมชชีน
Crazy Mon Racing
Guild Wars เก็บถาวร 2010-03-04 ที่ เวย์แบ็กแมชชีน
Hits flash game
Popcap
แหล่งข้อมูลอื่น

NC True เก็บถาวร 2009-09-16 ที่ เวย์แบ็กแมชชีน
True Corporation เก็บถาวร 2006-09-03 ที่ เวย์แบ็กแมชชีน
NCsoft
Zepetto
Windysoft เก็บถาวร 2009-08-22 ที่ เวย์แบ็กแมชชีน
เขื่อนฮูเวอร์

เขื่อนฮูเวอร์
เขื่อนฮูเวอร์ หรือ ฮูเวอร์แดม (อังกฤษ: Hoover Dam) และรู้จักในชื่อ โบลเดอร์แดม (อังกฤษ: Boulder Dam - เขื่อนหินยักษ์) เป็นเขื่อนคอนกรีตรูปโค้งกึ่งถ่วงน้ำหนัก (arch-gravity dam) ในบริเวณแบล็กแคนยอนของแม่น้ำโคโลราโดบนชายแดนของรัฐแอริโซนาและรัฐเนวาดา เขื่อนสร้างขึ้นระหว่าง ค.ศ. 1931-1936 ระหว่างช่วงภาวะเศรษฐกิจตกต่ำครั้งใหญ่ และเปิดใช้งานวันที่ 30 กันยายน ค.ศ. 1935 โดยประธานาธิบดีสหรัฐแฟรงคลิน ดี. โรเซอเวลต์ การก่อสร้างเกิดจากความพยายามของคนงานมากกว่า 1,000 คน และคร่าชีวิตคนไปมากกว่า 100 คน มีข้อถกเถียงว่าชื่อเขื่อนตั้งตามประธานาธิบดีสหรัฐเฮอร์เบิร์ต ฮูเวอร์
ตั้งแต่ราว ค.ศ. 1900 มีการสำรวจความเป็นไปได้ที่จะรองรับเขื่อนที่ควบคุมอุทกภัย ทำการชลประทาน และผลิตไฟฟ้าพลังน้ำที่แบล็กแคนยอนและบริเวณรอบ ๆ โบลเดอร์แคนยอน ใน ค.ศ. 1928 คองเกรสอนุมัติโครงการ การประมูลเพื่อสร้างเขื่อนได้รับการสนับสนุนจากกลุ่มบริษัทเรียกว่า ซิกซ์คอมพานีส์ (Six Companies, Inc.) เริ่มสร้างเขื่อนในต้นปี ค.ศ. 1931 โครงสร้างคอนกรีตขนาดใหญ่นี้ยังไม่เคยมีการสร้างมาก่อน  และเทคนิคการสร้างบางเทคนิคยังไม่ได้รับการพิสูจน์ อากาศร้อนจัดช่วงฤดูร้อนและสาธารณูปโภคที่ขาดแคลนบริเวณก่อสร้างทำให้เกิดความยากลำบาก แม้กระนั้น กลุ่มบริษัทซิกซ์คอมพานีส์ส่งมอบเขื่อนให้รัฐบาลในวันที่ 1 มีนาคม ค.ศ. 1936 ก่อนกำหนดเสร็จถึง 2 ปี (on March 1, 1936, more than two years ahead of schedule. Ref English Wikimedia)
เขื่อนฮูเวอร์กักน้ำจากทะเลสาบมี้ด ซึ่งเป็นแหล่งกักเก็บน้ำที่มีปริมาตรมากที่สุดในสหรัฐอเมริกา เขื่อนตั้งอยู่บริเวณใกล้เมืองโบลเดอร์ซิตี รัฐเนวาดา เมืองที่เดิมสร้างเพื่อให้คนงานก่อสร้างเขื่อนอาศัย ราว ๆ 30 ไมล์ ทางทิศตะวันออกเฉียงใต้ของลาสเวกัส รัฐเนวาดา เครื่องจ่ายกระแสไฟฟ้าจากเขื่อนสร้างพลังงานให้สาธารณูปโภคทั้งสาธารณะและส่วนตัวในรัฐเนวาดา แอริโซนา และแคลิฟอร์เนีย เขื่อนฮูเวอร์เป็นสถานที่ท่องเที่ยวหลัก มีนักท่องเที่ยวเยี่ยมชมเกือบ 1 ล้านคนต่อปี ทางหลวงสาย 93 ตัดผ่านสันเขื่อนจนถึงเดือนตุลาคม ค.ศ. 2010 เมื่อทางเลี่ยงเขื่อนฮูเวอร์เปิดให้ใช้งาน
แหล่งข้อมูลอื่น

เว็บไซต์เขื่อนฮูเวอร์อย่างเป็นทางการ เก็บถาวร 2003-06-22 ที่ เวย์แบ็กแมชชีน
มหาวิทยาลัยราชภัฏพิบูลสงคราม

| --- | --- |
Pibulsongkram Rajabhat University
ตราพระราชลัญจกร สัญลักษณ์ประจำมหาวิทยาลัย
ชื่อเดิม: สถาบันราชภัฏพิบูลสงคราม
ชื่อย่อ: มรพส. / PSRU
คติพจน์: บัณฑิตนักปฏิบัติ ซื่อสัตย์ อดทน พร้อมพัฒนาตน
ประเภท: สถาบันอุดมศึกษาของรัฐ
สถาปนา: 15 มิถุนายน พ.ศ. 2547; 20 ปีก่อน (2547-06-15)
สังกัดการศึกษา: กระทรวงการอุดมศึกษา วิทยาศาสตร์ วิจัยและนวัตกรรม
สังกัดวิชาการ: คณะวิชา  9 ดูในบทความ  หน่วยงานสนับสนุน  16 ดูในบทความ 
งบประมาณ: 597,977,800 บาท (พ.ศ. 2568)
นายกสภาฯ: โอภาส เขียววิชัย
อธิการบดี: ผู้ช่วยศาสตราจารย์ ชุมพล เสมาขันธ์
อาจารย์: 472 คน (พ.ศ. 2561)
บุคลากรทั้งหมด: 961 คน (พ.ศ. 2561)
ผู้ศึกษา: 13,429 คน (พ.ศ. 2566)
ที่ตั้ง: ส่วนวังจันทน์ 66 ถนนวังจันทน์ ตำบลในเมือง อำเภอเมืองพิษณุโลก จังหวัดพิษณุโลก ส่วนทะเลแก้ว 165 หมู่ 5 ถนนเลี่ยงเมืองพิษณุโลกด้านเหนือ ตำบลพลายชุมพล อำเภอเมืองพิษณุโลก จังหวัดพิษณุโลก ส่วนสนามบิน 1 ถนนสนามบิน ตำบลอรัญญิก อำเภอเมืองพิษณุโลก จังหวัดพิษณุโลก
วิทยาเขต: ส่วนพื้นที่ของมหาวิทยาลัย  3 ดูในบทความ 
เพลง: มาร์ชมหาวิทยาลัยราชภัฏพิบูลสงคราม
ดอกไม้และต้นไม้ประจำมหาวิทยาลัย: กาซะลอง - ปีบ
สี: ████ สีเขียว สีขาว
เว็บไซต์: เว็บไซต์ของมหาวิทยาลัย

บทความหลัก: มหาวิทยาลัยราชภัฏ
มหาวิทยาลัยราชภัฏพิบูลสงคราม (อังกฤษ: Pibulsongkram Rajabhat University; อักษรย่อ: มรพส. / PSRU) เป็นมหาวิทยาลัยของรัฐในกลุ่มมหาวิทยาลัยราชภัฏ ตั้งอยู่ในจังหวัดพิษณุโลก เริ่มก่อนตั้งขึ้นในปี พ.ศ. 2464 ในนามโรงเรียนพิษณุโลกวิทยายน มีประวัติการเปลี่ยนแปลงหลายต่อหลายครั้ง และเป็นสถาบันการศึกษาที่มีชื่อเสียงในการผลิตบุคคลากรทางการศึกษาของประเทศ
ประวัติ > ยุคที่ 1 โรงเรียนพิษณุวิทยายน

ในปี พุทธศักราช 2464 รัฐบาลได้ประกาศใช้พระราชบัญญัติประถมศึกษาเพื่อเปิดโอกาสให้ประชาชนทุกคนได้เรียนหนังสือ จึงความต้องการครูเพิ่มมากขึ้น มณฑลพิษณุโลก จึงได้ทำการเพิ่มหลักสูตรวิชาชีพครูขึ้นในโรงเรียนตัวอย่างประจำมณฑลพิษณุโลก ในระดับชั้นมัธยมศึกษาปีที่ 5 และ 6 เมื่อสำเร็จการศึกษาแล้ว จะได้รับวุฒิประกาศนียบัตรประโยคครูมูลและบรรจุให้เข้ารับราชการครูทันที
ต่อมาในปี พุทธศักราช 2469 มณฑลพิษณุโลก ได้รับงบประมาณจากกระทรวงธรรมการ และเงินสมทบของพ่อค้าประชาชนสร้างอาคารเรียนโรงเรียนฝึกกหัดประจำมณฑลขึ้นในบริเวณพระราชวังจันทน์ และได้กราบบังคมทูลพระบาทสมเด็จพระปกเกล้าเจ้าอยู่หัว เพื่อขอพระราชทานนามโรงเรียนและเชิญเสด็จมาทรงเปิดอาคารเรียน โดยทรงพระราชทานามว่า โรงเรียนพิษณุวิทยายน และทรงเสด็จพระราชดำเนินพร้อมกับสมเด็จพระนางเจ้ารำไพพรรณี มาทรงเปิดอาคารเรียน เมื่อวันที่ 7 มกราคม พ.ศ. 2469 เวลาประมาณ 15.30 น. ต่อมาโรงเรียนนี้ได้ย้ายสถานที่และไฟไหม้อาคารที่ย้ายไปใหม่ ทางราชการจึงสั่งยุบโรงเรียน
ประวัติ > ยุคที่ 2 โรงเรียนสตรีฝึกหัดครู พิษณุโลก

ในปี พุทธศักราช 2476 กระทรวงธรรมการได้เปิดแผนกฝึกหัดครูขึ้นในโรงเรียนสตรีประจำมณฑล พิษณุโลก จัดการศึกษาในหลักสูตรประโยคครูมูล (ครู ป.) หลักสูตรประโยคครูประกาศนียบัตรจังหวัด (ครู.ว) และหลัดสูตรเป็นประกาศนียบัตรครูประชาบาล (ป.ป.) ต่อมาในปี พ.ศ. 2486  แผนกฝึกหัดครูได้ถูกแยกออกมาเป็นอีกโรงเรียนหนึ่ง ใช้ชื่อว่าโรงเรียนสตรีฝึกหัดครู พิษณุโลก ขึ้นกับกรมวิสามัญศึกษา
ในปี พ.ศ. 2497 กระทรวงศึกษาธิการ ได้ตั้งกรมการฝึกหัดครูขึ้น จึงโอนโรงเรียนสตรีฝึกหัดครู พิษณุโลก ไปสังกัดกรรมการฝึกหัดครู และปรับปรุงหลักสูตรเป็นประกาศนียบัตรวิชาการศึกษา (ป.กศ.) และใน พ.ศ. 2498 รัฐบาลได้สร้างโรงเรียนขึ้นมาใหม่ บริเวณฝั่งตะวันตกของแม่น้ำน่าน ตรงข้ามกับบริเวณเดิมและยกให้กับโรงเรียนสตรีฝึกหัดครู พิษณุโลก และได้ย้ายไปตั้ง ณ ที่ใหม่ตั้งแต่วันที่ 1 มิถุนายน พ.ศ. 2499
ประวัติ > ยุคที่ 3 โรงเรียนฝึกหัดครูพิบูลสงคราม

หลังจากโรงเรียนสตรีฝึกหัดครู พิษณุโลก ได้ย้ายมาตั้งในสถานที่แห่งใหม่แล้วในวันที่ 23 มิถุนายน พ.ศ. 2499  ได้เปลี่ยนชื่อเป็น โรงเรียนฝึกหัดครูพิบูลสงคราม และเปิดรับนักศึกษาแบบสหศึกษา โดยนักเรียนหญิงอยู่ประจำ นักเรียนชายเดินเรียน นับแต่นั้นมาโรงเรียนฝึกหัดครูพิบูลสงครามก็เจริญเติบโตขึ้นเรื่อย ๆ ได้ขยายเนื้อที่โดยขอใช้ที่ดินโรงเรียนการช่างชายซึ่งอยู่ติดกันทำให้มีเนื้อที่เท่าขนาดเนื้อที่ปัจจุบัน คือ 40 ไร่ 1 งาน 44 ตารางวา เปิดสอนหลักสูตรประกาศนียบัตรวิชาชีพชั้นสูง (ป.กศ.สูง) ต่อเนื่องประกาศนียบัตรวิชาการศึกษา (ป.กศ.) ต่อมาได้ผลิตครูยามฉุกเฉินหลักสูตรประกาศนียบัตรประโยคครูประถม (ป.ป.) เปิดสอนในภาคนอกเวลา เรียนระหว่าง 17.00 น. – 20.00 น. ในวันราชการและเปิดหลักสูตรปริญญาตรีวิชาชีพครูภาษาไทย ใน พ.ศ. 2517
ประวัติ > ยุคที่ 4 วิทยาลัยครูพิบูลสงคราม

ต่อมาใน พ.ศ. 2504  โรงเรียนฝึกหัดครูพิบูลสงคราม ได้ยกฐานะเป็น วิทยาลัยครูพิบูลสงคราม เปิดสอนหลักสูตรประกาศนียบัตรวิชาชีพชั้นสูง (ป.กศ.สูง) ต่อเนื่องประกาศนียบัตรวิชาการศึกษา(ป.กศ.) ต่อมาได้ผลิตครูยามฉุกเฉินหลักสูตรประกาศนียบัตรประโยคครูประถม (ป.ป.) เปิดสอนในภาคนอกเวลา เรียนระหว่าง 17.00 น. – 20.00 น. ในวันราชการและเปิดหลักสูตรปริญญาตรีวิชาชีพครูภาษาไทย ใน พ.ศ. 2517 และในปี พ.ศ. 2524 ได้รับอนุมัติจากสำนักนายกรัฐมนตรีให้ใช้ที่ดินสาธารณะประโยชน์ทุ่งทะเลแก้ว จำนวน 1,000 ไร่ เพื่อเตรียมขยายวิทยาลัยออกไป โดยมีโครงการใช้ที่ดินระยะแรกจำนวน 40 ไร่ และวิทยาลัยได้จัดตั้งวิทยาลัยชุมชนในบริเวณทุ่งทะเลแก้วในปี พ.ศ. 2527
ประวัติ > ยุคที่ 5 สถาบันราชภัฏพิบูลสงคราม

ต่อมาในวันที่ 14 กุมภาพันธ์ พ.ศ. 2535 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานนาม สถาบันราชภัฏ แก่วิทยาลัยครู วิทยาลัยครูพิบูลสงคราม จึงเปลี่ยนเป็น สถาบันราชภัฏพิบูลสงคราม จัดการศึกษาตามพระราชบัญญัติสถาบันราชภัฏ พ.ศ. 2538
ประวัติ > ยุคที่ 6 มหาวิทยาลัยราชภัฏพิบูลสงคราม ปัจจุบัน

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าโปรดกระหม่อมลงพระปรมาภิไธย ใน "พระราชบัญญัติมหาวิทยาลัยราชภัฏ พ.ศ. 2547" เมื่อวันที่ 10 มิถุนายน พ.ศ. 2547 และได้ประกาศในพระราชกิจจานุเบกษา เมื่อวันที่ 14 มิถุนายน พ.ศ. 2547 แล้วนั้น อันมีผลให้ "สถาบันราชภัฏ" เปลี่ยนชื่อเป็น "มหาวิทยาลัยราชภัฏ" และมีสถานภาพเป็นนิติบุคคลโดยสมบูรณ์ ยังผลให้สถาบันราชภัฏพิบูลสงครามได้ยกฐานะเป็นมหาวิทยาลัยราชภัฏพิบูลสงคราม ตั้งแต่วันที่ 15 มิถุนายน พุทธศักราช 2547
ทำเนียบผู้บริหารมหาวิทยาลัย

| ทำเนียบอธิการวิทยาลัยครูพิบูลสงคราม> ลำดับที่ | ทำเนียบอธิการวิทยาลัยครูพิบูลสงคราม> รายนามอธิการ | ทำเนียบอธิการวิทยาลัยครูพิบูลสงคราม> วาระการดำรงตำแหน่ง |
| --- | --- | --- |
|  | ไม่มีข้อมูล | พ.ศ. 2504 - พ.ศ. 2529 |
| 1 | นายวิเชียร เมนะเศวต | พ.ศ. 2529 - พ.ศ. 2535 |
| 2 | รองศาสตราจารย์ ดร.มังกร ทองสุขดี | พ.ศ. 2535 - 6 มีนาคม พ.ศ. 2538 |
ทำเนียบอธิการบดีสถาบันราชภัฏพิบูลสงคราม
| ลำดับที่ | รายนามอธิการบดี | วาระการดำรงตำแหน่ง |
| 1 | ดร.สว่าง ภู่พัฒน์วิบูลย์ | 6 มีนาคม พ.ศ. 2538 - พ.ศ. 2541 |
| 2 | รองศาสตราจารย์ ประวิตร ชูศิลป์ | 15 มกราคม  พ.ศ. 2541 - พ.ศ. 2545 |
| 3 | ดร.สว่าง ภู่พัฒน์วิบูลย์ | 28 มกราคม พ.ศ. 2545 - 14 มิถุนายน พ.ศ. 2547 (ครั้งที่ 2) |
ทำเนียบอธิการบดีมหาวิทยาลัยราชภัฏพิบูลสงคราม
| ลำดับที่ | รายนามอธิการบดี | วาระการดำรงตำแหน่ง |
| 1 | ดร.สว่าง ภู่พัฒน์วิบูลย์ | 9 พฤศจิกายน พ.ศ. 2547 - 8 พฤศจิกายน พ.ศ. 2551 |
|  |  | 9 พฤศจิกายน พ.ศ. 2551 - 29 ตุลาคม พ.ศ. 2557 (วาระที่ 2) |
| 2 | ดร.สาคร สร้อยสังวาลย์ | 30 ตุลาคม พ.ศ. 2557 - 30 ตุลาคม พ.ศ. 2561 |
| 2 | ผศ.ดร.ชุมพล เสมาขันธ์ | 9 กุมภาพันธ์ พ.ศ. 2564 - ปัจจุบัน |
| ทำเนียบนายกสภามหาวิทยาลัยราชภัฏพิบูลสงคราม> ลำดับที่ | ทำเนียบนายกสภามหาวิทยาลัยราชภัฏพิบูลสงคราม> รายนามนายกสภามหาวิทยาลัย | ทำเนียบนายกสภามหาวิทยาลัยราชภัฏพิบูลสงคราม> วาระการดำรงตำแหน่ง |
| --- | --- | --- |
| 1 | ร้อยตรี ประพาส ลิมปะพันธุ์ | 1 มีนาคม พ.ศ. 2548 - 18 สิงหาคม พ.ศ. 2551 |
|  |  | 19 สิงหาคม พ.ศ. 2551 - 12 มีนาคม พ.ศ. 2555 (วาระที่ 2) |
| 2 | พลเอก ดร.ศิริ ทิวะพันธุ์ | 13 มีนาคม พ.ศ. 2555 - 24 มกราคม พ.ศ. 2559 |
| 3 | ดร.สมบูรณ์ เสงี่ยมบุตร | 25 มกราคม พ.ศ. 2559 - ปัจจุบัน |
พื้นที่มหาวิทยาลัย

มหาวิทยาลัยราชภัฏพิบูลสงคราม แบ่งพื้นที่การศึกษาออกเป็น 3 ส่วนดังนี้
พื้นที่มหาวิทยาลัย > ส่วนวังจันทน์

ส่วนนี้เป็นสถานที่ตั้งแรกเดิมของมหาวิทยาลัย มีพื้นที่ 40 ไร่ 1 งาน 44 ตารางวา ตั้งอยู่เลขที่ 66 ถนนวังจันทน์ ริมลำน้ำน่าน ใจกลางเมืองพิษณุโลก ปัจจุบันเป็นที่ตั้งของศูนย์วัฒนธรรม ภาคเหนือตอนล่าง วังจันทน์ริเวอร์วิว และเป็นพื้นที่การศึกษาของคณะครุศาสตร์
พื้นที่มหาวิทยาลัย > ส่วนทะเลแก้ว

ส่วนนี้เป็นที่ตั้งหลักในปัจจุบันของมหาวิทยาลัย มีพื้นที่ประมาณ 1,000 ไร่ ตั้งอยู่บริเวณทุ่งทะเลแก้ว ถนนเลี่ยงเมืองพิษณุโลกด้านเหนือ ตำบลพลายชุมพล อำเภอเมืองพิษณุโลก จังหวัดพิษณุโลก อยู่ห่างจากมหาวิทยาลัยราชภัฏพิบูลสงคราม ส่วนวังจันทน์ ประมาณ 7 กิโลเมตร ทางทิศตะวันตก แต่เดิมนั้นเป็นที่ดินสาธารณะประโยชน์ รกร้าง ซึ่งได้รับอนุมัติจากคณะรัฐมนตรี ให้ใช้ประโยชน์ได้ในปี พ.ศ. 2524
พื้นที่มหาวิทยาลัย > ส่วนสนามบิน

ส่วนนี้เป็นที่ตั้งของโรงเรียนสาธิตมหาวิทยาลัยราชภัฏพิบูลสงคราม เป็นโรงเรียนสาธิตสังกัดมหาวิทยาลัยราชภัฏพิบูลสงคราม เนื้อที่ประมาณ 20 ไร่ ตั้งอยู่เลขที่ 1 ถนนสนามบิน ตำบลในเมือง อำเภอเมืองพิษณุโลก จังหวัดพิษณุโลก จัดการศึกษาในระดับปฐมวัยถึงประถมศึกษาปีที่ 6 สังกัดสำนักงานคณะกรรมการการอุดมศึกษา (สกอ.) กระทรวงการอุดมศึกษา วิทยาศาสตร์ วิจัยและนวัตกรรม โดยมี ผู้ช่วยศาสตราจารย์ ดร.นิคม นาคอ้าย เป็นผู้อำนวยการคนปัจจุบัน
หน่วยงานในมหาวิทยาลัย > คณะ

คณะครุศาสตร์
คณะเทคโนโลยีการเกษตรและอาหาร
คณะวิทยาศาสตร์และเทคโนโลยี
คณะวิทยาการจัดการ
คณะมนุษยศาสตร์และสังคมศาสตร์
คณะเทคโนโลยีอุตสาหกรรม
คณะสังคมศาสตร์และการพัฒนาท้องถิ่น
คณะพยาบาลศาสตร์
คณะการเรือนและอุตสาหกรรมบริการ
หน่วยงานในมหาวิทยาลัย > หน่วยงานสนับสนุน

สำนักงานอธิการบดี
กองกลาง
กองนโยบายและแผน
กองบริการการศึกษา
กองบริหารงานบุคคล
กองพัฒนานักศึกษา
กองคลัง
สำนักงานมาตรฐานและประกันคุณภาพการศึกษา
กองส่งเสริมและพัฒนาความเป็นเลิศด้านกีฬา
ศูนย์เทคโนโลยีสารสนเทศ
สำนักงานสภามหาวิทยาลัย
สถาบันวิจัยและพัฒนา
สำนักวิทยบริการและเทคโนโลยีสารสนเทศ
สำนักศิลปะและวัฒนธรรม
สภาคณาจารย์และข้าราชการ
งานตรวจสอบภายใน
ศูนย์วิทยาศาสตร์
สถาบันนานาชาติ
ศูนย์รวมภาษาจีนกลาง
หอพักทะเลแก้วนิเวศ
โครงการบริการสระว่ายน้ำ
โรงเรียนสาธิตมหาวิทยาลัยราชภัฏพิบูลสงครามฝ่ายปฐมวัยและประถมศึกษา
โครงการจัดตั้งสถาบันเศรษฐกิจพอเพียง
บุคคลจากมหาวิทยาลัยที่มีชื่อเสียง

พรรณสิริ กุลนาถศิริ รัฐมนตรีช่วยว่าการกระทรวงสาธารณสุข ในรัฐบาลนายอภิสิทธิ์ เวชชาชีวะ (ศิษย์เก่า ปกศ.)
นิยม ช่างพินิจ อดีตสมาชิกสภาผู้แทนราษฎรจังหวัดพิษณุโลก
ผศ.ดร.ลิณธิภรณ์ วริณวัชรโรจน์ รองเลขาธิการพรรคเพื่อไทย
อนันต์ ภักดิ์ประไพ อดีตรัฐมนตรีช่วยว่าการกระทรวงเกษตรและสหกรณ์
ดูเพิ่ม

มหาวิทยาลัยราชภัฏ
แหล่งข้อมูลอื่น

มหาวิทยาลัยราชภัฏพิบูลสงคราม
โรงเรียนสาธิตมหาวิทยาลัยราชภัฏพิบูลสงคราม เก็บถาวร 2017-08-23 ที่ เวย์แบ็กแมชชีน
ศูนย์วัฒนธรรม ภาคเหนือตอนล่าง วังจันทน์ริเวอร์วิว
| ด ค กมหาวิทยาลัยราชภัฏ |
| --- | --- |
สัญลักษณ์: พระราชลัญจกร • วันราชภัฏ
กลุ่มรัตนโกสินทร์: จันทรเกษม • ธนบุรี • บ้านสมเด็จเจ้าพระยา  • พระนคร • สวนสุนันทา
กลุ่มภาคกลาง: กาญจนบุรี • เทพสตรี • นครปฐม • พระนครศรีอยุธยา • เพชรบุรี • ราชนครินทร์ • รำไพพรรณี • วไลยอลงกรณ์ ในพระบรมราชูปถัมภ์ • หมู่บ้านจอมบึง
กลุ่มภาคเหนือ: กำแพงเพชร • เชียงราย • เชียงใหม่ • นครสวรรค์ • พิบูลสงคราม • เพชรบูรณ์ • ลำปาง • อุตรดิตถ์
กลุ่มภาคตะวันออกเฉียงเหนือ: ชัยภูมิ • นครราชสีมา • บุรีรัมย์ • มหาสารคาม • ร้อยเอ็ด • เลย • ศรีสะเกษ • สกลนคร • สุรินทร์ • อุดรธานี • อุบลราชธานี
กลุ่มภาคใต้: นครศรีธรรมราช • ภูเก็ต • ยะลา • สงขลา • สุราษฎร์ธานี
อดีตมหาวิทยาลัยราชภัฎ: นครพนม • สวนดุสิต • กาฬสินธุ์
หมวดหมู่ • โครงการ • สถานีย่อย
ริชี ซูแน็ก

| เดอะไรต์ออเนอเรเบิลริชี ซูแน็กMP |
| --- | --- |
ซูแน็กใน ค.ศ. 2022

นายกรัฐมนตรีสหราชอาณาจักร
ดำรงตำแหน่ง 25 ตุลาคม ค.ศ. 2022 – 5 กรกฎาคม ค.ศ. 2024 (1 ปี 8 เดือน 10 วัน)
กษัตริย์: สมเด็จพระเจ้าชาลส์ที่ 3
รอง: ดอมินิก ราบ โอลิเวอร์ โดว์เดน
ก่อนหน้า: ลิซ ทรัสส์
ถัดไป: เคียร์ สตาร์เมอร์
ผู้นำฝ่ายค้านสหราชอาณาจักร
ดำรงตำแหน่ง 5 กรกฎาคม ค.ศ. 2024 – 2 พฤศจิกายน ค.ศ. 2024
กษัตริย์: สมเด็จพระเจ้าชาลส์ที่ 3
นายกรัฐมนตรี: เคียร์ สตาร์เมอร์
ก่อนหน้า: เคียร์ สตาร์เมอร์
ถัดไป: เคมี เบเดอน็อก
รัฐมนตรีว่าการกระทรวงการคลังสหราชอาณาจักร
ดำรงตำแหน่ง 13 กุมภาพันธ์ ค.ศ. 2020 – 5 กรกฎาคม ค.ศ. 2022 (2 ปี 4 เดือน 22 วัน)
นายกรัฐมนตรี: บอริส จอห์นสัน
ก่อนหน้า: ซาจิด จาวิด
ถัดไป: นาดิม ซาฮาวี
 
ข้อมูลส่วนบุคคล
เกิด:  (1980-05-12) 12 พฤษภาคม ค.ศ. 1980 (44 ปี) เซาแทมป์ตัน แฮมป์เชอร์ สหราชอาณาจักร
พรรคการเมือง: อนุรักษนิยม
คู่สมรส: อักษตา มูรติ (สมรส 2009)
บุตร: 2 คน
ความสัมพันธ์:   เอ็น. อาร์. นารายณ์ มูรติ (พ่อตา)  สุธา มูรติ (แม่ยาย) 
การศึกษา: ลินคอล์นคอลเลจ (BA) มหาวิทยาลัยสแตนฟอร์ด (MBA)
เว็บไซต์: rishisunak.com

ริชี ซูแน็ก (อังกฤษ: Rishi Sunak; เกิด 12 พฤษภาคม ค.ศ. 1980) เป็นนักการเมืองชาวบริติช และเคยดำรงตำแหน่งนายกรัฐมนตรีสหราชอาณาจักรตั้งแต่ 25 ตุลาคม ค.ศ. 2022 ถึง 5 กรกฎาคม ค.ศ. 2024 และหัวหน้าพรรคอนุรักษนิยมตั้งแต่วันที่ 24 ตุลาคม ค.ศ. 2022 เป็นนายกรัฐมนตรีอังกฤษเชื้อสายเอเชียคนแรก ดำรงตำแหน่งสมุหพระคลังช่วงปี 2020–2022 และดำรงตำแหน่งหัวหน้าผู้ช่วยรัฐมนตรีประจำกระทรวงธนารักษ์ในช่วงปี 2019–2020 ซูแน็กเป็นสมาชิกพรรคอนุรักษนิยม และเป็นสมาชิกรัฐสภาจากริชมอนด์และนอร์ทแทลเลอร์ตัน ตั้งแต่ ค.ศ. 2015
ขณะเป็นสมุหพระคลัง ซูแน็กมีบทบาทมากในการตอบสนองทางเศรษฐกิจต่อผลพวงจากการนโยบายปิดเมืองของรัฐบาลเพื่อรับมือกับวิกฤตการระบาดของโควิด-19 ในสหราชอาณาจักร ในเดือนเมษายน ค.ศ. 2022 เขาเป็นรัฐมนตรีคนแรกในประวัติศาสตร์อังกฤษที่ถูกคว่ำบาตรจากการทำผิดกฎหมายในตำแหน่งหลังได้รับใบแจ้งค่าปรับตายตัว หลังถูกพบว่าฝ่าฝืนข้อบังคับขณะปิดเมืองเนื่องจากโควิด-19 เขาลาออกจากรัฐบาลในวันที่ 5 กรกฎาคม ค.ศ. 2022 โดยระบุในจดหมายลาออกอ้างเหตุผลคือความไม่ลงรอยกันกับบอริส จอห์นสัน มองกันว่า เขาเป็นผู้หนึ่งที่จะมาแทนที่บอริส จอห์นสัน ในการเลือกตั้งหัวหน้าพรรคอนุรักษนิยมปี ค.ศ. 2022 หลังจอห์นสันลาออกจากตำแหน่ง
เมื่อวันที่ 8 กรกฎาคม ค.ศ. 2022 ซูแน็กประกาศว่าเขาจะเข้าร่วมเป็นผู้สมัครรับเลือกตั้งผู้นำพรรคอนุรักษนิยมแทนบอริส จอห์นสัน ในการเลือกตั้งหัวหน้าพรรคอนุรักษนิยมในรอบแรกและรอบที่ 2 เขาได้คะแนนนำอยู่และเป็นตัวเต็งที่จะชนะการเลือกตั้งในครั้งนี้ แต่เขาก็ได้พ่ายแพ้ให้แก่ลิซ ทรัสส์ ต่อมาในวันที่ 20 ตุลาคม ค.ศ. 2022 ทรัสส์ลาออกจากการเป็นหัวหน้าพรรคอนุรักษนิยม ทำให้ซูแน็กได้รับเลือกเป็นหัวหน้าพรรอนุรักษนิยม และได้ดำรงตำแหน่งนายกรัฐมนตรีสหราชอาณาจักรในวันที่ 25 ตุลาคม ค.ศ. 2022 โดยเป็นนายกรัฐมนตรีสหราชอาณาจักรชาวอังกฤษเชื้อสายเอเชียและนับถือศาสนาฮินดูเป็นคนแรก
หลังพรรคอนุรักษนิยมพ่ายแพ้อย่างขาดลอยในการเลือกตั้งทั่วไป ค.ศ. 2024 ซูแน็กประกาศว่าเขาจะลาออกจากหัวหน้าพรรค และหลังจากผลการเลือกตั้งหัวหน้าพรรคอนุรักษนิยมปี ค.ศ. 2024 ทำให้เขาก้าวลงจากตำแหน่งหัวหน้าพรรค และเคมี เบเดอน็อก ได้เป็นหัวหน้าพรรคคนใหม่แทนที่ซูแน็ก
โดรางานะ

| --- | --- |
ปกเกม
ผู้พัฒนา: เซกา
ผู้จัดจำหน่าย: เซกา
เครื่องเล่น: นินเท็นโด ดีเอส
วางจำหน่าย: ญี่ปุ่น: 27 พฤศจิกายน ค.ศ. 2008
แนว: การศึกษา/ผจญภัย
รูปแบบ: วิดีโอเกมผู้เล่นเดี่ยว
โดรางานะ หรือที่รู้จักในชื่อ ไคเทโอโบเอรุ โดรางานะ (ญี่ปุ่น: かいておぼえる ドラがな) เป็นเกมการศึกษาภาษาญี่ปุ่นในระบบนินเท็นโด ดีเอส ที่ได้รับการเปิดตัว ณ วันที่ 27 พฤศจิกายน ค.ศ. 2008 โดยอิงจากรายการโทรทัศน์ โดราเอมอน ในเกมนี้ บรรดาเด็กชาวญี่ปุ่นจะต้องเรียนรู้คาตากานะ, ฮิรางานะ และศัพท์ภาษาญี่ปุ่นที่สอนโดยโดราเอมอน ทั้งยังได้เรียนรู้ถึงการลากเส้นและรูปร่าง รวมถึงยังจับคู่อักษรคาตากานะกับอักษรฮิรางานะได้อย่างถูกต้อง
การตอบรับ

เว็บไซต์แฟมิซือให้คำวิจารณ์เกมดังกล่าวในเชิงบวกและให้คะแนนที่ 95 คะแนน
แหล่งข้อมูลอื่น

Official Website เก็บถาวร 2014-03-06 ที่ เวย์แบ็กแมชชีน
Doragana on the Dora 2112 News เก็บถาวร 2012-07-21 ที่ เวย์แบ็กแมชชีน
Game Demo and Trailer
ลาสเวกัส
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ลาสเวกัส
เว็บไซต์อย่างเป็นทางการ
"The Making of Las Vegas" (ลำดับเหตุการณ์ในประวัติศาสตร์)
Geologic tour guide of the Las Vegas area จาก American Geological Institute
National Weather Service Forecast – Las Vegas, NV
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  ชิลี  สเปน  ฝรั่งเศส  BnF data  อาร์เจนตินา  เยอรมนี  อิสราเอล  สหรัฐ  ญี่ปุ่น  เช็กเกีย  โครเอเชีย 
ภูมิศาสตร์:  มิวสิกเบรนซ์ พื้นที่ 
อื่น ๆ:  NARA  IdRef